| מאמר מערכת / צוות שקוף | היועץ המשפטי לממשלה הודיע על הגשת כתב אישום נגד ראש הממשלה בנימין נתניהו בחשד לשוחד, מרמה והפרת אמונים, בכפוף לשימוע. בחזון "שקוף" הגדרנו את האגנדה המרכזית של כלי התקשורת הציבורי הראשון: "חיזוק הדמוקרטיה, מנהל תקין, הגברת השקיפות השלטונית ומלחמה בשחיתות". ולכן, לעמדתנו, לא יעלה על הדעת שראש ממשלה […]
| מאמר מערכת / צוות שקוף | היועץ המשפטי לממשלה הודיע על הגשת כתב אישום נגד ראש הממשלה בנימין נתניהו בחשד לשוחד, מרמה והפרת אמונים, בכפוף לשימוע. בחזון "שקוף" הגדרנו את האגנדה המרכזית של כלי התקשורת הציבורי הראשון: "חיזוק הדמוקרטיה, מנהל תקין, הגברת השקיפות השלטונית ומלחמה בשחיתות". ולכן, לעמדתנו, לא יעלה על הדעת שראש ממשלה ימשיך לכהן או יעמיד את עצמו לבחירה כאשר חשדות כה כבדים מרחפים מעל ראשו. מילים אלו נכתבות בלב כבד, אך אנו חשים כי חובתנו היא לסמן קו אדום ביום זה, בו הערכים שעומדים בלב פעילותנו נמצאים בסכנה. * נתניהו הוכיח בחודשים האחרונים שהוא מוכן לעשות לא מעט, לרבות איום על הרשויות עצמן, כדי להישאר בכסאו. עתה, כאשר גם המשטרה וגם הפרקליטות סבורות שראש הממשלה שלנו חשוד בעבירת טוהר המידות החמורה מכולן – שוחד – המשך כהונתו היא איום ממשי לדמוקרטיה בישראל. * כל נאשם נלחם בעור שיניו על החופש שלו – טבעי ואנושי שאדם שנאבק על חפותו יתקוף ויערער את תקינות ההליך המשפטי כחלק מקו ההגנה – אך מהו המחיר שכולנו נשלם כאשר הנאשם הזה הוא ראש המדינה? זה לא עניין אישי או מפלגתי – הנושא מתמצה לשאלה פשוטה: האם אתם יכולים לדמיין אדם מנהל מדינה בשעה שהוא יושב על ספסל הנאשמים? בראייתנו, לא. לכל אדם עומדת חזקת החפות. גם ראש הממשלה אינו אשם עד שבית המשפט יקבע אחרת. עם זאת, לא ייתכן שראש מדינה יתכונן למשפט פלילי בבוקר – ויקבל החלטות על יציאה למלחמה או רפורמה ענקית בערב. * ועוד יש להוסיף: הליכוד היא מפלגה חזקה – דמוקרטית – ובליבה מורשת מפוארת שאיננה תלויה באף אדם בודד. אם ירצו חברי הליכוד, ביכולתם להעמיד מתוכם מועמד אחר לראשות ממשלה, עוד בבחירות הקרובות. * נתניהו החל בפעילותו הציבורית לפני למעלה מ-35 שנה – הקדיש כמחצית מחייו למען השירות הציבורי – ובתקופה זו עשה רבות למען המדינה, בחזיתות רבות. הגיע הרגע שייצא להילחם על חפותו כאזרח. אנו מאחלים לו ולכולנו כי האמת תצא לאור. כתב החשדות המלא נגד ראש הממשלה 